als_Latn dik_Latn ron_Latn
Koalicioni i Vëzhguesve Vendorë ka prezantuar ecurinë e procesit zgjedhor të 23 qershorit, bazuar në punën e 1500 vëzhguesve të tij të shpërndarë në terren dhe 700 të tjerëve që kanë raportuar nga qendrat e votimit. Vrasja e simpatizantit të LSI-së në Laç, votimi familjar, intimidimi i votuesve, klima e polarizuar gjatë fushatës, kanë qenë disa nga incidentet dhe mangësitë që shoqëruan procesin zgjedhor. Por, sipas drejtueses së Koalicionit të Vëzhguesve Vendore, Gerta Meta, ato nuk e cenuan procesin. Partitë politike sipas vëzhguesve vendore kanë shkelur kodin zgjedhor, duke filluar fushatën elektorale shumë kohë përpara afatit të përcaktuar. Në tërësi procesi zgjedhor i 23 qershorit nga koalicioni cilësohet i qetë.
als_Latn